**Обявление на Изпълнителна агенция по околна среда (ИАОС)**

На основание чл. 122а, ал. 5 от *Закона за опазване на околната среда* (ЗООС) и чл. 7, ал. 3, ал. 4 и ал. 5 от *Наредбата за условията и реда за издаване на комплексни разрешителни* е открит обществен достъп до заявлението за издаване на комплексно разрешително на „Инса Спирит“ АД за „Изграждане на биорафинерия и преносен газопровод за биорафинерия и автоматична газорегулираща станция (АГРС) в УПИ I-501.1647, 507.1811 кв.1 и ПИ03620.4.406 в землището на с. Белозем, община Раковски, област Пловдив“, инсталацияизпълняваща дейност, попадаща под обхвата на т. 4.1 „б“ от Приложение № 4 към ЗООС.

Компетентен орган за вземане на решение по заявлението е изпълнителният директор на ИАОС.

В периода **от** **09.08.2023 г. до 09.09.2023 г.,** документацията, съдържаща се в заявлението ще бъде достъпна на интернет страницата на ИАОС и на Община Раковски.

Забележки, разяснения и възражения, в горепосочения срок могат да се подават до изпълнителния директор на ИАОС и/или кмета на Община Раковски, по официален ред, заведени в съответното деловодство.

За допълнителна информация:

Любка Попова – директор на дирекция „Разрешителни режими“, ИАОС, тел.: 02/940-64-80;

Лиляна Шопова – главен експерт „Екология“, Община Раковски, тел.: 031514930.